**NYEREMÉNYJÁTÉK SZABÁLYZAT**

**GOF HUNGARY KFT.**

**nyereményjáték**

**Hivatalos Részvételi- és Játékszabályzata, valamint adatvédelmi tájékoztatója**

**Szervezői nyilatkozat:**

A Szervező kijelenti, hogy a jelen Szabályzatban meghatározott nyereményjátékot sem az Instagram, sem a Facebook semmilyen formában nem támogatja, nem hagyja jóvá, nem kezeli és azzal összefüggésbe nem hozható. A nyereményjáték nem tartozik a szerencsejátékról szóló 1991. évi XXXIV. törvény hatálya alá, így sem engedélyszerzési, sem bejelentési kötelezettség nem terheli a Szervezőt. A nyereményjáték teljesen ingyenes és nem tartozik a Meta online szerencsejátékokra és játékokra vonatkozó hirdetési szabályzatának hatálya alá. A jelen Szabályzatra a magyar jog vonatkozó rendelkezései alkalmazandóak.

1. **A játék szervezője:**
	1. A **GOF HUNGARY" Gabona-, Olajos és Fehérje-növények Termelését Koordináló Korlátolt Felelősségű Társaság** (székhely: 4400 Nyíregyháza, Debreceni út 293., cégjegyzékszám: 15-09 069129, adószám: 13250009-2-15, statisztikai számjel:13250009-4621-113-15., képviseli: Szurovcsák András ügyvezető), mint Szervező (a továbbiakban: **„Szervező”**), a Facebookon nyereményjátékot szervez „Csak a mentes” megnevezéssel (továbbiakban **„Játék”.**).
2. **A Játékban résztvevők köre és a részvételi jogosultság:**
	1. A Játékban valamennyi magyar állampolgárságú, magyarországi lakcímmel rendelkező, devizabelföldi, 18. életévét betöltött, nagykorú cselekvőképes természetes személy jogosult részt venni, aki rendelkezik saját nyilvános Facebook profillal, valamint a Játék időtartama alatt eleget tesz a jelen szabályzatban (a továbbiakban: **„Szabályzat”**) foglalt valamennyi feltételnek a (továbbiakban: **„Játékos”.)**
	2. A Játékban nem vehetnek részt a Szervező alkalmazottai, és azok a Polgári Törvénykönyvről szóló 2013. évi V. törvény (a továbbiakban: Ptk.) 8.1.§ (1) bekezdés 1. pontja szerinti közeli hozzátartozói, továbbá minden olyan Játékos, aki feltöltéskor nem saját, valós Facebook fiókjával, vesz részt a játékban.A Ptk. 8.1.§ (1) bekezdés 1. pontja szerint közeli hozzátartozónak minősül a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér.
	3. Amennyiben a jelen pontban foglaltak ellenére a nyertes Játékos korlátozottan cselekvőképes vagy cselekvőképtelen személy, úgy a nyeremény átvételére vonatkozó eljárás lebonyolítására, korlátozottan cselekvőképes nyertes Játékos esetén, törvényes képviselője írásbeli hozzájárulásával kerülhet sor, a cselekvőképtelen nyertes Játékos esetében a nyeremény átvételére vonatkozó eljárás során a cselekvőképtelen nyertes játékos helyett törvényes képviselője jogosult eljárni, amennyiben ő megfelel a Játékszabályzatban foglalt feltételeknek.
	4. A Szervező a Játékot a Facebook csatornáján keresztül, statikus posztban **(”Poszt”**) teszi közzé és a leendő játékosok számára hozzáférhetővé.
	5. A Szervező fenntartja magának a jogot, hogy a Játékból – saját megítélése alapján – kizárja azon Játékosok körét, akik a Játék szellemével ellentétesen egy természetes személy neve vagy valamely kitalált fantázianév alatt csapatban, és/vagy nem valós adatokkal vesznek részt a Játékban, azzal a céllal, hogy a nyerési esélyeiket ezzel a megtévesztő magatartással megnöveljék. Ilyen játékosoknak minősülnek például a sorsolásokon és egyéb nyereményjátékokon történő részvétel érdekében társult személyek, akik a nyeremények megszerzése érdekében összehangolják cselekményeiket és egy név alatt több személy teljesítményeit egyesítik, és ezzel megfosztják a nyerési esélyektől a tisztességesen játszani kívánó többi játékost. Ilyen személyeknek minősülnek továbbá, akik nem valós adatokkal vagy több, illetve hamis adatokkal vesznek részt a Játékban abból a célból, hogy tisztességtelenül növeljék a saját nyerési esélyeiket. A jelen pontban meghatározott, tisztességtelen magatartást tanúsító résztvevők vagy játékosok kötelesek megtéríteni minden olyan kárt, amelyet a Játékkal üsszefüggésben a Szervezőnek okoztak.
	6. A Játékosok a Játékban való részvételükkel, magukra nézve feltétlenül és visszavonhatatlanul elfogadják a jelen Szabályzatban foglalt rendelkezéseket és hozzájárulnak az adatvédelmi nyilatkozat elfogadásához.
3. **A Játék időtartama:**
	1. A Játék **2025.02.04. – 2025.02.05.(23:59)** között tart.
	2. A 4.1. pont szerinti helyes megfejtést tartalmazó kommenteknek, a Játékot hirdető poszt, valamint az Avena GoFit Facebook oldala likeolásának a fenti időtartamban kell megtörténnie. A helyes megfejtések ezen időszak előtt vagy után történő megküldését, a Játékot hirdető poszt, valamint az Avena GoFit Facebook oldala likeolását a játékban való részvétel szempontjából érvénytelennek tekintjük. A likeok időpontjának meghatározásául a Facebook által jegyzett beérkezési időpont az irányadó.
4. **A Játék menete:**
	1. A Játék szempontjából részvevő Játékosnak tekinthető, aki a Játék időtartama alatt
* a Szervező által a Játékot hirdető posztban meghatározott kérdést helyesen megválaszolja és a helyes választ a Játékot hirdető poszthoz kommentálja.
	1. Egy Játékos csak egy alkalommal végezheti el a játékban való részvételhez szükséges 4.1. pont szerinti feladatokat.
	2. Amennyiben a játékos által megadott megfejtés a magyar nyelv szabályai szerint értelmezhetetlen, úgy az adott játékos a Nyereményjátékból kiesik.
	3. Egy Játékos kizárólag egy Facebook felhasználói fiókkal vehet részt a Játékban. Kizárható (akár a nyertességről történő értesítés kézhezvételét követően is) az a Játékos, aki nem valós profillal és/vagy egynél több Instagram vagy Facebook fiókról ír hozzászólást a Játékban a nyereményjátékot hirdető poszt alatt.
	4. A Játékban csak természetes személyek vehetnek részt. A Játékban csak magán felhasználói fiókkal lehet részt venni. Jogi személyek és jogi személyiséggel nem rendelkező egyéb szervezetek Nyereményjátékban való részvétele kizárt.
1. **A Nyertesek és tartaléknyertesek kiválasztása:**
	1. A Játék résztvevői közül a Szervező sorsolással választ ki 5 db nyertes Játékost a helyes választ beküldők és kedvelők között. Egy Játékos maximum 1 nyereményt nyerhet. A Játékosok tudomásul veszik, hogy a hozzászólások és kedvelések beérkezési időpontján a Szervező feldolgozó rendszerébe történő beérkezéskor regisztrált időpont értendő.
	2. A jelen Játékszabályzatban meghatározott nyereményeket (a továbbiakban: „**Nyeremény**”) sorsolja ki az alábbi időpontban: **2025. 04. 06.**
	3. A Szervező kizárja a felelősségét a bármely hálózat, számítógépes hardware vagy software bárminemű meghibásodása következtében elveszett, megsérült vagy elkésett e-mailekért, kedvelésekért. A 4.1. pontban foglaltak megvalósulásának és elküldésének bizonyítását a Szervező nem fogadja el a megérkezés bizonyítékaként.
	4. A sorsolás számítógéppel a véletlenszerűség követelményeinek megfelelően történik, a Szervező (4400 Nyíregyháza, Debrceni út 293.) székhelyén. A Nyertes(ek) kiválasztása az összes, részvételre jogosult Játékos közül véletlenszerűen kerül kisorsolásra. A Szervező az adott Játék időtartama alatt érvényesen írt hozzászólások közül a véletlenség elve alapján gépi sorsolással, a <https://socialwinner.besocial.hu/> weboldal segítségével választ ki 5db nyertest.
	5. A Szervező az ajándékok nyerteseinek a nevét az Avena GoFit Facebook oldalán(<https://www.facebook.com/AvenaGoFit>) a Játékról szóló poszt alatt, hozzászólásként közzéteszi a sorsolástól számított 48 órán belül.
	6. A Nyertes(ek)nek a deak.gabriella@szurotrade.hu e-mail címre küldött privát üzenetben kell jelentkeznie nyereményéért meg kell adnia teljes nevét és postacímét a nyertes kihirdetésétől számított 1 napon belül.
	7. A nyertes Játékos köteles együttműködni annak érdekében, hogy a nyeremény átadására legkésőbb a sorsolást követő 60 napon belül sor kerüljön. Ha ezen együttműködési kötelezettségének a nyertes nem tesz eleget, és így a nyeremény időben való átadása meghiúsul, úgy ezen körülmény a Szervező terhére nem értékelhető. A Szervező a nyeremény átvételének lehetőségét ezen határidőn belül tudja biztosítani.
	8. A Szervező fenntartja magának a jogot, hogy előre nem látható körülmények esetén bármely, a jelen Játékszabályzatban meghatározott nyereményt (ajándékot/nyereményt) másik nyereménnyel (ajándékkal/nyereménnyel) helyettesítsen a jelen Játékszabályzatban meghatározottal azonos vagy annál magasabb értékben. A Szervező ezzel kapcsolatban reklamációt nem fogad el. A GOF Hungary Kft. nem oszt szét a jelen Játékszabályzatban felsorolt nyereményeken túlmenő egyéb nyereményt.
	9. A Szervező a nyeremény átadásáig kizárhatja a Játékból azt a kommentelőt, aki nem felel meg a jelen Szabályzatban írt feltételeknek. A Játékos téves adatszolgáltatásából eredően a Szervezőt felelősség nem terheli.
2. **Nyeremények:**
	1. A Játék nyereményei:
* **5 db páros belépőjegy a Csak a Mentes Fesztiválra**
	1. A nyeremény másra át nem ruházható, és pénzre át nem váltható. A nyereményhez tartozó esetleges adófizetési kötelezettséget, valamint a postázási költségét a Szervező viseli, azonban egyéb felmerülő költségek (pl. a nyeremény átvételének helyszínére történő utazás költségei) a Játékost terhelik.
	2. A Játékosok által megadott postázási címek hiányosságáért/hibájáért (pl. névelírás, címelírás stb.), a postai kézbesítés ez okból történő elmaradásáért vagy késedelméért, illetve a kézbesítés/szállítás során keletkezett károkért a Szervező semmilyen felelősséget nem vállal.
	3. A Szervező a nyeremény tekintetében a polgári jog szabályai szerint vállal szavatosságot.
	4. A Játékkal kapcsolatos információk megtalálhatóak a Szervező facebook internetes oldalán.
	5. A Szervező fenntartja a jogot, hogy kizárja minden jelenlegi és jövőben szervezett promóciójából azt, aki bármely, a Szervező által szervezett promócióban csalást/hamisítást követ el.
1. **Adatvédelem:**
	1. A Játékos feltétel nélkül beleegyezik abba, hogy a Játék során általa megadott személyes adatok a Szervező, mint adatkezelő adatbázisába kerüljenek és azokat a Szervező kizárólag a Játék lebonyolításához - és annak idejére - minden további ellenszolgáltatás és engedélyezés nélkül felhasználhassa és a jelen pont szerinti célok megvalósításával összefüggésben kezelje.
	2. Az adatok kezelője a GOF Hungary Kft., aki az adatokat az információs önrendelkezési jogról és az információszabadságról szóló 2011. évi CXII. törvény, a GDPR, valamint a további vonatkozó jogszabályok rendelkezései szerint kezeli.

Az adatkezelési szabályzat az alábbi címen érhető el:

https://avenagofit.com/adatkezelesi-tajekoztato

* 1. Az a Játékos, aki nem kívánja, hogy a Szervező a személyes adatait kezelje, adatai törlését a nyilvántartásból bármikor írásban indoklás nélkül kérheti a következő címen: A GOF Hungary Kft. (székhelye: 4400 Nyíregyháza, Debreceni út 293.). A Játékos ugyanezen a címen kérheti adatai helyesbítését is, valamint gyakorolhatja a GDPR szerinti Játékost megillető további jogokat (AZ ÉRINTETT HOZZÁFÉRÉSI JOGA, A HELYESBÍTÉSHEZ VALÓ JOG, A TÖRLÉSHEZ VALÓ JOG („AZ ELFELEDTETÉSHEZ VALÓ JOG”), AZ ADATKEZELÉS KORLÁTOZÁSÁHOZ VALÓ JOG, AZ ADATHORDOZHATÓSÁGHOZ VALÓ JOG).
	2. Az adatszolgáltatás önkéntes, az adatkezelés joglapja GDPR 6. cikk (1) bekezdésének a) pontja alapján az érintett Játékos hozzájárulása azonban a Játékos tudomásul veszi, hogy
* amennyiben nem adja meg a Játék lebonyolításához szükséges, a jelen Játékszabályzatban megjelölt adatait, vagy amennyiben azok törlését kéri a nyeremény átadását megelőzően, úgy Játékban való részévétel, valamint a Nyeremény megnyerése és átvétele számára lehetetlenné válik, valamint
* amennyiben jogszabály a Szervező részére kötelező adatkezelést ír elő, a Játékos által kért törlésnek a Szervező csak ezen kötelező adatkezelést követően tud eleget tenni.
	1. A nyeremény szolgáltatásában, kézbesítésében résztvevő futár cég a Szervező által átadott személyes adatokat kizárólag a nyeremény szolgáltatásához, kézbesítéséhez, és kizárólag a nyeremény szolgáltatásának, kézbesítésének idejéig és a nyeremény szolgáltatásával és kézbesítésével összefüggésben használja fel. A Szervező GOF Hungary Kft. a Játékos személyes adatait nem adja ki további harmadik személyeknek a Játékos előzetes, megfelelő tájékoztatáson alapuló hozzájárulása nélkül.
	2. A jelen Szabályzat értelmezésének joga kizárólag a Szervező GOF Hungary Kft.-t illeti. A Játék szervezésében résztvevő GOF Hungary Kft nem felelős, és kizár mindenféle kártalanítási, kártérítési igényt a Játék használata során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért, ide nem értve az életben, testi épségben és egészségben sérülésekért, illetőleg szándékosan vagy súlyos gondatlanságával okozott, a Játékosnál felmerülő károkért való felelősséget.
	3. A GOF Hungary Kft. fenntartja a jogot, hogy jelen Játékszabályzatot – ideértve a nyereményeket is – bármikor egyoldalúan megváltoztassa, vagy visszavonja. Ez a promóció nem az Instagram, Facebook szponzorálásával, ajánlásával, szervezésével, illetve együttműködésével lett megszervezve. Az adatok, melyeket megad a játékban nem az Instagram, Facebook hanem a promóció Szervezőjének adatbázisába kerülnek és a jelen Játékszabályzatban meghatározott módon kerülnek felhasználásra.

Nyíregyháza, 2025.04.02.

Szervező